'''ARAKO: Arbejdernes Radio Kooperation''' var en dansk radiofabrik, der blev stiftet af arbejderbevægelsen i [[1932]]. Oprindelig havde man importeret radioer og sat et ARAKO-skilt på. I 1932 etablerede man den første radioforretning. Produktionen foregik til at begynde med i kælderen. Fabrikken producerede også højttaleranlæg og -vogne. Primært fremstillede man gode og billige radioer til arbejdere, men en enkelt 8-lampers luksusmodel blev det også til. Den var ikke nogen stor succes, der blev produceret ca. 250 stk. Fra [[1953]] producerede man en [[frekvensmodulation|FM-forsats]], der kunne eftermonteres i ældre radioer tilbage til 1944. Året efter kunne alle nye modeller leveres med FM. Fabrikken producerede ikke [[fjernsyn]], det ville man ikke satse på. I stedet forhandlede man andre fabrikkers fjernsyn. I [[1956]] overtog ''Hovedstadens Brugsforening'' fabrikken, der dog lukkede 2 år senere. ARAKOs serviceafdeling fortsatte frem til [[1992]].
Historie Teknologi Foreninger Organisationer